سپتامبرین 26-دا تورکیه شامپیوناتی‌نین 7-جی تورو چرچیوه‌سینده کئچیریلن قارشیلاشمادا "قالاتاسارای" دوغما میداندا "گؤزتپه"نی قبول ائدیب.
قارشی‌لیق‌لی هوجوم‌لار شرایطینده کئچن گؤروشده حسابی 43-جو دقیقه‌ده قوناق‌لارین هوجومچوسو چئریف ندیایئ آچیب. اویونون 49-جو دقیقه‌سینده میدان صاحیب‌لری‌نین هوجومچوسو خلیل درویش اوغلو حسابا تارازلیق گتیریب. جمعی یئددی دقیقه سونرا ایستانبول کلوبونون یاریم مودافیچی‌سی اولیمپیو موروتان تیمی‌نین قلبه توپونو ووروب.
بئله‌لیکله، “قالاتاسارای” دوغما میداندا “گؤزتپه”نی 2:1 حسابی ایله مغلوب ائدیب.
حاضیردا تورکیه سوپرلیگی‌نین تورنیر جدولینه 16 امتیازلا "فنرباغچا" باشچی‌لیق ائدیر. اوندان بیر امتیاز گئری قالان "آلتای" ایکینجی، "بشیکتاش" ایسه 14 امتیازلا اوچونجو پیلله‌ده قرارلاشیب.
